    Ṣùgbọ́n ọ̀ràn iwin yìí di ìjà láàrin àwa pàápàá bàyìí ni: ṣe ni a fi àwọn iwin náà sílẹ̀ tán tí ọkùnrin kan báyìí tì à ń pé ni Gọ̀ǹgọ̀ṣú-tàkìtì àti ẹ̀gbọ́n rẹ̀ ti ń jẹ́ Ìnàkí-gorí-ìtẹ́ bẹ̀rẹ̀ gbé mi tí wọ́n ń bá mi pé n kò sọ̀®ọ̀ fún àwọn iwin náà tó bí ó ti yẹ. Ọ̀rọ̀ náà dùn mi púpọ̀, nítorí nígbà tí a pàdé wọn, minimini ni àwọn ti a jọ ń lọ dákẹ́, ẹ̀rù ń bà wọ́n, èmi tí mo sì tilẹ̀ ṣe ọkùnrin díẹ̀ tí mo sọ̀rọ̀, dípò kí wọn yìn mí, búbú ni wọ́n ń bú mi mo ni, ‘Njẹ́ ìwọ, ìwọ Gọ̀ǹgọ̀ṣú t[kìtí, ìgbà tí a pàdé wọn, ìwọ tó ọ̀rọ̀ i sọ? Hìn-ín? –Dá mi lóhùn, mo ní ìwọ yìí tó ọ̀rọ̀ i sọ? - Ẹ kò rí ẹnu rẹ̀ báyìí.’ Nígbà tí mo wí bẹ́ẹ̀ mo tilẹ̀ rò pé yóò wí pé òun fẹ́ bá mi jà ni, àfi bí mo ṣe ri i ti o ń tún ṣòkòtò rẹ̀ ṣe dáadáa, ṣòkòtò ọdẹ tí ó wọ̀ tí ó padà tí ó wí pé òun ń lọ bá àwọn iwin náà jà nítorí eyí tí mo wí. Gbogbo ènìyàn bẹ̀ ẹ́ títí kò fẹ́ gbọ́. Ṣùgbọ́n ìbá tilẹ̀ gbẹ́ o, bí kò ṣe ti ẹ̀gbọ́n rẹ̀ Ìnàkí-gorí-ìtẹ́ tí ó wí pé àfi bí ó padà dandan. Kí a má sa fa ọ̀rọ̀ náà gùn lọ títí, Gọ̀ǹgọ̀ṣú- tàkìtì padà, Ìnàkí-gorí-ìtẹ́ náà sì tẹ̀lé e. Àṣe àwọn iwin náà kò jìnà rárá àfi wéré tí wọn padà tí a bẹ̀rẹ̀ sí í gbọ́ igbe Gọ̀ǹgọ̀ṣútàkìtì tí ó ń ké, ‘Ẹ gbà mi o, ẹ wá gbà mi o, ó pa mi o, ó yọ mí lójú o abbl.’- ni a bá yára sáré padà. Ìgbà tí a máa dé ọ̀hún iwin ti yọ ojú Gọ̀ǹgọ̀ṣútàkìtì, wọ́n sì de Ìnàkí-gorí-ìtẹ́ sí ẹ̀bá ọ̀nà, wọ́n fún un lókùn daindanin ṣe ni ó ń ṣẹ́jú pàkò bí ejò ọka. ṣe ni a bẹ àwọn iwin títí kí wọ́n tó dà fún wa, nítorí kò ríran mọ́, ṣe ni à ń fà á lọ́wọ́ kọjá lọ láàrin ìtàkùn àti igi gbogbo tí o kún ojú ọ̀nà wa.
    Sugbon oran iwin yii di ija laarin awa paapaa bayii ni: se ni a fi awon iwin naa sile tan ti okunrin kan bayii ti a n pe ni Gongosu-takiti ati egbon re ti n je Inaki-gori-ite bere gbe mi ti won n ba mi pe n ko so®o fun awon iwin naa to bi o ti ye. Oro naa dun mi pupo, nitori nigba ti a pade won, minimini ni awon ti a jo n lo dake, eru n ba won, emi ti mo si tile se okunrin die ti mo soro, dipo ki won yin mi, bubu ni won n bu mi mo ni, ‘Nje iwo, iwo Gongosu t[kiti, igba ti a pade won, iwo to oro i so? Hin-in? –Da mi lohun, mo ni iwo yii to oro i so? - E ko ri enu re bayii.’ Nigba ti mo wi bee mo tile ro pe yoo wi pe oun fe ba mi ja ni, afi bi mo se ri i ti o n tun sokoto re se daadaa, sokoto ode ti o wo ti o pada ti o wi pe oun n lo ba awon iwin naa ja nitori eyi ti mo wi. Gbogbo eniyan be e titi ko fe gbo. Sugbon iba tile gbe o, bi ko se ti egbon re Inaki-gori-ite ti o wi pe afi bi o pada dandan. Ki a ma sa fa oro naa gun lo titi, Gongosu- takiti pada, Inaki-gori-ite naa si tele e. Ase awon iwin naa ko jina rara afi were ti won pada ti a bere si i gbo igbe Gongosutakiti ti o n ke, ‘E gba mi o, e wa gba mi o, o pa mi o, o yo mi loju o abbl.’- ni a ba yara sare pada. Igba ti a maa de ohun iwin ti yo oju Gongosutakiti, won si de Inaki-gori-ite si eba ona, won fun un lokun daindanin se ni o n seju pako bi ejo oka. se ni a be awon iwin titi ki won to da fun wa, nitori ko riran mo, se ni a n fa a lowo koja lo laarin itakun ati igi gbogbo ti o kun oju ona wa.